CELEX: 22012D0351
Language: ro
Date: 2012-06-20 00:00:00
Title: 2012/351/UE: Decizia nr. 42/2012 a Comitetului mixt instituit prin Acordul de recunoaștere reciprocă între Comunitatea Europeană și Statele Unite ale Americii din 20 iunie 2012 referitor la includerea unui organism de evaluare a conformității în anexa sectorială privind compatibilitatea electromagnetică

3.7.2012   
            
            
               RO
            
            
               Jurnalul Oficial al Uniunii Europene
            
            
               L 173/25
            
         DECIZIA NR. 42/2012 A COMITETULUI MIXT INSTITUIT PRIN ACORDUL DE RECUNOAȘTERE RECIPROCĂ ÎNTRE COMUNITATEA EUROPEANĂ ȘI STATELE UNITE ALE AMERICII
   din 20 iunie 2012
   referitor la includerea unui organism de evaluare a conformității în anexa sectorială privind compatibilitatea electromagnetică
   (2012/351/UE)
   COMITETUL MIXT,
   având în vedere Acordul de recunoaștere reciprocă între Comunitatea Europeană și Statele Unite ale Americii, în special articolele 7 și 14,
   întrucât Comitetului mixt îi revine sarcina de a lua decizia de a include unul sau mai multe organisme de evaluare a conformității într-o anexă sectorială,
   DECIDE:
   
               1.
            
            
               Organismul de evaluare a conformității menționat în anexa A se adaugă în lista organismelor de evaluare a conformității din coloana „Accesul CE la piața SUA” a secțiunii V din anexa sectorială privind compatibilitatea electromagnetică.
            
         
               2.
            
            
               Competențele specifice ale organismului de evaluare a conformității menționat în anexa A, în ceea ce privește produsele și procedurile de evaluare a conformității, au fost convenite de părți și vor fi menținute de către acestea.
               Prezenta decizie, întocmită în două exemplare, este semnată de reprezentanții Comitetului mixt autorizați să acționeze în numele părților în scopul modificării acordului. Prezenta decizie produce efecte de la data ultimei semnături.
            
         
      
         
            Pentru Statele Unite ale Americii
         
         James SANFORD
         Semnată la Washington DC, la 12 iunie 2012
      
      
         
            Pentru Uniunea Europeană
         
         Fernando PERREAU DE PINNINCK
         Semnată la Bruxelles, la 20 iunie 2012
      
   
   
      Anexa A
      
         Organismul CE de evaluare a conformității adăugat în lista organismelor de evaluare a conformității din coloana „Accesul CE la piața SUA” a secțiunii V din anexa sectorială privind compatibilitatea electromagnetică
      
      
                  DELTA Dansk Elektronik, Lys & Akustik
               
            
                  Venlighedsvej 4
               
            
                  2970 Hørsholm
               
            
                  Denmark